  Виталий Пронин Гурт удысъя но сиён-юонъя министерствоын куриськонъёсты shkola-fermer21@izhgsha.ru адресъя 3-тӥ февралёзь куто. Со понна котькудӥз ачиз сярысь эссе гожтыныяке видеопрезентация лэсьтыны кулэ. Быръёзы 20 муртэ. Дышетон радъяськоз 2 ӧръя: сӥльлы ярась пудо вордон но пӧртэм пумо сыр пӧзьтон. Берло дыре уго министерствое ӵапак та юанъёсын ӵемысь вазиськыло. Асьсэ ужзэс мытэмзы потэ, нош мар бордысен кутскыны уггес валало. 2 толэзь ӵоже лекциос сяна, дышетскисьёс шаерысьтымы кужмо хозяйствоосы вуылозы, югдурез ас синмынызы адӟозы. Кутскись фермеръёслы озьы ик валэктозы, кызьы бизнесэз рос-прос радъяно, бренд кылдытоно, рынокын инты шедьтоно.  